สมาคมกีฬาว่ายน้ำแห่งประเทศไทย

สมาคมกีฬาว่ายน้ำแห่งประเทศไทย (; TSA) อักษรย่อ "ส.ว.ท." เป็นสมาคมที่กำกับดูแลเกี่ยวกับกีฬาว่ายน้ำในประเทศไทย ก่อตั้งขึ้นวันที่ 24 มิถุนายน พ.ศ. 2502 ได้จดทะเบียนสมาคมต่อกรมตำรวจ ในชื่อ "สมาคมว่ายน้ำสมัครเล่นแห่งประเทศไทย" โดยมีพลเรือโทสวัสดิ์ ภูติอนันต์ เป็นนายกสมาคมฯ คนแรก และสมัครเข้าเป็นสมาชิกสหพันธ์ว่ายน้ำนานาชาติ (FINA) ในปี พ.ศ. 2504  

ในปี พ.ศ. 2548 สมาคมว่ายน้ำสมัครเล่นแห่งประเทศไทยเปลี่ยนชื่อเป็น “สมาคมว่ายน้ำแห่งประเทศไทย” ชื่อย่อ ส.ว.ท. ชื่อภาษาอังกฤษ THAILAND SWIMMING ASSOCIATION อักษรย่อ "TASA" และเป็นสมาคมกีฬาภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์  นายกสมาคมฯ คนปัจจุบันคือ พลเอก ประวิตร วงษ์สุวรรณ

สมาคมกีฬาว่ายน้ำแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ เป็นผู้ส่งเสริมสนับสนุนการเล่น กีฬาว่ายน้ำ กีฬากระโดดน้ำ กีฬาระบำใต้น้ำ ทั้งสระที่มีขนาด 50 เมตร และสระที่มีขนาด 25 เมตร ที่นิยมจัดการแข่งขันส่วนระดับนานาชาติก็มีการจัดการแข่งขันในระดับซีเกมส์ เอเชียเกมส์ โอลิมปิก ชิงแชมป์โลก ระดับเยาวชนมีรายการซีเอจกรุ๊ป เอเชียเอจกรุ๊ป กีฬาว่ายน้ำนักกีฬาเอเซียน เป็นต้น

ในปี พ.ศ. 2558 สมาคมว่ายน้ำแห่งประเทศไทยเปลี่ยนชื่อเป็น “สมาคมกีฬาว่ายน้ำแห่งประเทศไทย” เพื่อให้เป็นไปตามพระราชบัญญัติของการกีฬาแห่งประเทศไทย โดยใช้ชื่อย่อว่า ส.ว.ท. ชื่อภาษาอังกฤษ THAILAND SWIMMING ASSOCIATION ชื่อย่อนั่นก็คือ TSA ซึ่งในปัจจุบันได้มีกีฬาเพิ่มขึ้นจากเดิมเป็น กีฬาว่ายน้ำ กีฬากระโดดน้ำ กีฬาโปโลน้ำ กีฬาระบำใต้น้ำ กีฬาว่ายน้ำมาราธอน และกีฬาว่ายน้ำมาสเตอร์

แหล่งข้อมูลอื่น 
สมาคมกีฬาว่ายน้ำแห่งประเทศไทย

อ้างอิง